**МОДЕЛ УГОВОРА**

НАБАВКA УСЛУГА ЗА РЕАЛИЗАЦИЈУ ЕКСКУРЗИЈЕ УЧЕНИКА ЗАВРШНИХ РАЗРЕДА ТЕХНИЧКЕ ШКОЛЕ У ЗАЈЕЧАРУ ЗА ШКОЛСКУ 2025/2026.годину

**-**

**Закључен између уговорних страна:**

1. **Техничке школе, Кнегиње Љубице 3A, 19000 Зајечар,** матични број: 07351348, ПИБ: 101331561, рачун бр. 840-29550845-64, модел 97, позив на број 45-02024-07-01-733121-00, код Управе за трезор, коју заступа директор **Горан Станковић,** у даљем тексту Наручилац

и

**2. Пун назив добављачa \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_,

ул. \_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_, матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

**Уговорне стране сагласно констатују:**

* да је Наручилац у складу са Законом о јавним набавкама („Службени гласник РС”, бр. 91/2019, 92/23, у даљем тексту: Закон) спровео отворени поступак јавне набавке услуга – извођење екскурзије*,* бр. ЈН 0002/25, са циљем закључивања оквирног споразума са једним понуђачем на период од осам месеци од дана закључења оквирног споразума;
* да је Наручилац донео Одлуку о закључењу оквирног споразума бр. \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године, у складу са којом се закључује оквирни споразум између Наручиоца и Добављача;
* да је Добављач доставио понудe бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године, која чини саставни део овог овог Уговора (у даљем тексту: понуда Добављача).

**Члан 1.**

Предмет уговора је пружање услуге – извођење екскурзије, у складу са условима из конкурсне документације за ЈН бр. 0002/25, понудом Добављача, одредбама овог уговора и стварним потребама Наручиоца

**Подизвођач**

**Члан 2.**

Добављач наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_, који ће делимично извршити предметну набавку, у делу:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**УГОВОРЕНА ЦЕНА**

**Члан 3.**

Цена извођења екскурзије по ученику износи \_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_ динара, са ПДВ-ом.

Укупна вредности уговора износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара, са ПДВ-ом.

ПДВ (порез на додату вредност) ће се регулисати сходно законским прописима из дате области, односно сходно Закону о порезу на додату вредност „Сл. гласник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 - др. закон, 142/2014, 5/2015 - усклађени дин. изн., 83/2015, 5/2016 - усклађени дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађени дин. изн., 72/2019 и 8/2020 усклађени дин. Изн.,153/2020,138/2022).

Јединичне цене исказане су у понуди Добављача.

Цене су изражене у динарима (РСД), фиксне и не могу се мењати за све време важења уговора*.*

**Начин и услови закључивања уговора**

**Члан 4.**

Након закључења оквирног споразума, када настане потреба Наручиоца за предметом набавке, Наручилац ће са Добављачем закључити уговор о јавној набавци.

При закључивању уговора о јавној набавци, не могу се мењати битни услови из оквирног споразума.

Уговор о јавној набавци из оквирног споразума ће бити закључивани по броју пријављених ученика.

Уколико се број ученика смањи у односу на уговорени број закључиваће се анекс уговора о јавној набавци. Уколико се број повећа, закључиваће се нов појединачни уговор о јавној набавци.

У случају да се број ученика, из оправданих разлога смањи, Добављач се обавезује да изврши повраћај (авансно) плаћеног износа (целог) или да једну од фактура умањи за тај износ, односно усклади је са анексираним уговором о јавној набавци.

**Члан 5.**

Уговор о јавној набавци се закључује под условима из оквирног споразума у погледу предмета набавке, цена, начина и рокова плаћања, рокова извршења услуге и друго.

**Начин и рок плаћања**

**Члан 6.**

Плаћање се врши на следећи начин и у следећим роковима: 30% од вредности уговора на име резервације, у року од 45 дана од дана испостављања предрачуна за исплату аванса.

40% од вредности уговора у року до 20 дана пре почетка путовања.

30% по извршеној услузи у року до 45 (четрдесетпет) дана од дана испостављања рачуна, а према Извештају комисије за примопредају услуге са оценом о извођењу и квалитету пружених услуга.

**Рок пружања услуге**

**Члан 7.**

Добављач се обавезује да пружи и реализује услуге према Плану и програму Наручиоца, који је саставни део конкурсне документације.

Утврђени рокови су фиксни и не могу се мењати без сагласности Наручиоца.

**Обавезе наручиоца**

**Члан 8.**

Наручилац је дужан да Добављачу достави списак путника најкасније 10 (десет) дана пре дана отпочињања реализације путовања.

Наручилац је дужан да обезбеди пратеће особље: наставнике и стручног вођу пута.

Наручилац се обавезује да достави потребне податке за сачињавање Уговора од стране агенције са наставницима који воде ученике на екскурзију/одељенске старешине и стручног вођу пута ради исплате новчане надокнаде за бригу о деци.

Наручилац се обавезује да Добављачу плати уговорену цену под условима и на начин одређен чл. 6. овог Споразума.

Наручилац се обавезује да формира Комисију за примопредају услуге која у року од 5 (пет) дана од дана извршења/неизвршења/ делимичног извршења услуге, је дужна да сачини Извештај о извршеној услузи екскурзије са предлогом мера за превазилажење спора у вези са, евентуалним, неизвршењем или делимичним извршењем делова програма путовања.

Комисија за за примопредају услуге има обавезу да на основу сачињеног Извештаја о извршеној услузи екскурзије и структуре цене утврди/не утврди проценат смањења цене услуге.

**Обавезе добављача**

**Члан 9.**

Добављач се обавезује да услуге изврши у свему према техничкој документацији, прописима, стандардима, техничким нормативима и нормама квалитета који важе за предметну услугу.

Добављач преузима потпуну одговорност за квалитет испоручених услуга на основу обострано потписаног уговора, у складу са споразумом.

Извештај о извршеној услузи даје Комисија за примопредају услуге, у оквиру Извештаја Комисије за примопредају услуге, најкасније 5 (пет) дана по извршењу услуге.

Добављач се обавезује да пружи наведене услуге у складу са важећим прописима, техничким прописима и овим уговором.

Добављач под пуном моралном, материјалном и кривичном одговорношћу се обавезује:

- да организује услугу извођења екскурзије према Плану и програму Наручиоца, који је саставни део овог уговора;

- да обезбеди довољан кадровски и технички капацитет потребан за пружање уговором преузетих обавеза;

- да обезбеди лекара/е пратиоца/е –лекар по аутобусу;

- да превоз ученика врши аутобусима аутобусима, старости максимално 9 (девет) година, а који морају бити у складу са Законом о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. Закон,76/23), Законом о превозу путника у друмском саобраћају („Сл. гласник РС“, бр. 68/2015, 41/2018, 44/2018-др. закон, 83/2018, 31/2019 и 9/2020) и Правилником о начину обављања организованог превоза деце („Сл. гласник РС", бр. 52/2019 и 61/2019);

- уколико је непходно заменити аутобус који је дат у понуди понуђача, исти може бити замењен аутобусом истих или бољих карактеристика и класе (у том случају, неопходно је да понуђач писаним путем обавести наручиоца као и да му достави документа којима доказује усаглашеност новог аутобуса са задатим условима);

- у случају неисправности аутобуса у току путовања, које се не могу отклонити у разумном року да се не ремети План и програм путовања, Добављач је дужан да обезбедити замену аутобуса истих карактеристика или бољих карактеристика и класе и да сноси настале трошкове смештаја, исхране и друге трошкове који проистекну због насталих проблема;

-да пре почетка реализације екскурзије наставницима који воде ученике на екскурзију/одељенским старешинама и стручном вођи пута исплати новчану накнаду за бригу о деци, а на основу одговарајућег уговора.

(Одлуком Савета родитеља Техничке школе у Зајечару бр. 03/611-1060-3 од 10.09.2025. године утврђен је бруто износ који родитељи плаћају наставницима који воде ученике на екскурзију/одељенским старешинама бруто 900,00 динара по дану и по ученику и стручном вођи пута 450,00 динара бруто по ученику (укупно исплатити наставницима по ученику бруто износ: 5.400,00 динара, односно нето 3.499,20 динара, а за вођу пута по ученику бруто 450,00 динара, односно нето 291,60 динара));

- доставља Опште услове путовања у броју примерака који одговара броју корисника услуге;

- да обезбеди туристичке водиче током путовања и током боравка групе на екскурзији;

- да сноси трошкове међународног здравственог осигурања;

-да три дана пре реализације екскурзије достави Наручиоцу план и програм путовања са оквирном сатницом, фотокопије уговора са лекарима пратиоцима и фотокопијама њихових лиценци, као и фотокопију полисе међународног путног осигурања;

- да се стара о правима и интересима путника сагласно добрим обичајима и узансама у области туризма;

- да присуствује састанку Комисије за примопредају услуге;

- да испуни све наведено у Плану и програму.

**Члан 10.**

У случају учињене штете у току трајања екскурзије од стране учесника путовања, Добављач ће потраживати накнаду штете од извршиоца дела, о чему ће се сачинити записник о насталој штети на лицу места, у присуству представника Добављача и Наручиоца, возача (за штете учињене на возилу), односно представника хотела – ресторана (за штету учињену у хотелу - ресторану).

Добављач прихвата да школа није одговорна ни дужна да надокнади причињену штету.

**Уговорна казна**

**Члан 11.**

Уколико Добављач не пружи уговорене услуге у уговореном року, дужан је да плати Наручиоцу уговорну казну у висини 0,5% од укупно уговорене вредности за сваки дан закашњења, с тим што укупан износ казне не може бити већи од 10% од вредности укупно уговорених услуга.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури.

**Средство финансијског обезбеђења –појединачни уговор**

**Члан 12.**

Добављач се обавезују да:

* приликом достављања предрачуна за исплату аванса достави на име гаранције за **повраћај авансног плаћања** бланко сопствену меницу на целокупан износ аванса, са урачунатим порезом на додату вредност, и да иста има важност трајања 10 (десет) дана дуже од дана истека рока за извршење уговорене обавезе. Наручилац не може исплатити ниједан износ пре него што прими тражено средство финансијског обезбеђења за повраћај авансног плаћања.
* приликом закључења уговора, достави на име гаранције за **испуњење уговорних обавеза** бланко сопствену меницу на износ 10% укупне вредности уговора без ПДВ-а и да иста има важност трајања 10 (десет) дана дуже од дана истека рока за извршење уговорене обавезе.

Менице морају бити евидентиране у Регистру меница и овлашћења Народне банке Србије, оверене печатом и потписана од стране лица овлашћеног за заступање, а уз исте мора бити достављено попуњено и оверено менично овлашћење – писмо. Уз менице мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу – писму.

Уколико се за време трајања уговора промене рокови за извршење уговорне обавезе, важност менице за повраћај авансног плаћања и добро извршење посла мора да се продужи за исти број дана за који ће бити продужен рок. Наручилац ће уновчити меницу за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. Поднете менице не могу да садржи додатне услове за исплату, краће рокове, мањи износ или промењену месну надлежност за решавање спорова.

Наручилац ће уновчити меницу за испуњење уговорних обавеза, ако се не реализује или делимично реализује нека од услуга наведених у структури цене на основу Извештаја о извршеној услузи екскурзије који сачињава Комисија за примопредају услуге.

Ако Добављач не реализује или делимично реализује услугу која није евидентирана у структури цене, а предвиђена је Планом и програмом Наручиоца, Наручилац има право да својом слободном проценом одреди вредност услуге која није реализована и реализује меницу за испуњење уговорних обавеза или изврши смањење укупне уговорене цене услуге на основу Извештаја о извршеној услузи екскурзије који сачињава Комисија за примопредају услуге.

Наручилац ће менице вратити по истеку наведеног рока, на писани захтев понуђача.

**Виша сила**

**Члан 13.**

Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, права и обавезе уговорних страна мирују и не примењују се санкције за неизвршење обавеза из уговора.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти и слично.

Вишом силом се могу сматрати и наступања ванредних околности за време путовања које се унапред нису могле предвидети (терористички напади, ванредно стање, експлозије, заразе, епидемије и друге болести и сл ).

Уговорне стране погођене вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

У случају да догађаји више силе спречавају уговорне стране да извршавају своје обавезе, исте ће споразумно одлучити о даљој примени овог Уговора.

**Посебне и завршне одредбе**

**Члан 14.**

За све што није регулисано овим уговором примењиваће се одредбе Закона о облигационим односима, као и други прописи који регулишу ову материју.

**Члан 15.**

Све спорове који проистекну у реализацији овог уговора уговорне стране ће решавати споразумно.

У случају да споразум није могућ, уговара се надлежност Привредног суда у Зајечару.

**Члан 16.**

Овај уговор ступа на снагу даном потписивања обе уговорне стране.

**Члан 17.**

Овај Уговор је сачињен у 6 (шест) истоветних примерка, по 3 (три) за сваку уговорну страну.

**НАРУЧИЛАЦ ДОБАВЉАЧ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Горан Станковић, директор школеИме и презиме, функција