**ПЛАН И ПРОГРАМ ЕКСКУРЗИЈЕ**

**ЗА ШКОЛСКУ 2025/2026. ГОДИНУ**

**Напомена:** Понуђач је дужан да све услуге изведе у складу са свим важећим законским прописима и нормативима и према Плану и програму екскурзије Техничке школе у Зајечару.

**ПЛАН И ПРОГРАМ ЕКСКУРЗИЈЕ**

**УЧЕНИКА ЗАВРШНИХ РАЗРЕДА**

**(6 одељења)**

**ТЕХНИЧКЕ ШКОЛЕ У ЗАЈЕЧАРУ**

**ШКОЛСКЕ 2025/2026. ГОДИНЕ**

**ОКВИРАН БРОЈ УЧЕНИКА:** 100

Максималан број ученика: 153

Минималан број ученика: 95

**ВРЕМЕ РЕАЛИЗАЦИЈЕ:**

У периоду од 13. до 18.04.2026. године – (6 дана)

**САДРЖАЈ (ПЛАНИРАНИ ОБИЛАСЦИ):**

**ЗАЈЕЧАР – ВЕНЕЦИЈА – ВЕРОНА – ФИРЕНЦА – ПИЗА – БОЛОЊА – ТРСТ – ЗАЈЕЧАР**

**Први дан** - Полазак аутобусом у вечерњим сатим са пaркинга на Поповој Плажи. Путовање до граничног прелаза **са Хрватском,**  са успутним паузама ради одмора и обављања царинских формалности. **Улазак у Хрватску** и наставак пута кроз Хрватску и Словенију са успутним паузама ради одмора.

**Други дан** – Долазак у луку Пунта Сабиони у преподневним сатима Вожња вапоретом (бродићем) од Пунта Сабиони до Венеције. Разгледање града и обилазак: **Трга Светог Марка, Дуждеве палате (панорамски), Канала Гранде, Моста Уздаха, Понте Риалта, базилике Санта Мариа де ла Салуте..**. Повратак у Пунта Сабиони. Наставак путовања за Лидо ди Јесоло. Смештај у хотелу. **Вечера. Ноћење**.

**Трећи дан** - **Доручак.** Путовање до **Вероне**. Обилазак и разгледање Вероне: **Трга Бра, Трга Ербе, торања Ломберти, Трга Сињори, палате Мафеи, Јулијине куће, Градске катедрале**. Слободно време у Верони. Путовање до Монтекатинија. Смештај у хотелу. **Вечера.** **Ноћење.**

**Четврти дан** - **Доручак.** Након доручка полазак групе за **Фиренцу**. Трансфер градским возом до центра града. Разгледање Фиренце у пратњи локалног водича: **Катедрала са Брунелескијевом куполом, Крстионица, Ђотов Звоник, Дантеова кућа, Трг Сињориа, Понте Векио, Галерија Уфици (панорамски), Катедрале Санта Мариа дел Фиоре**. Слободно време. Путовање до **Пизе**. Обилазак Пизе: **Поље чуда, Крстионица, Криви Торањ**. Путовање групе до Монтекатинија. Смештај у хотел. **Вечера.** **Ноћење.**

**Пети дан** - **Доручак.** Путовање групе до **Болоње**. Обилазак централног дела града: **Нептунова фонтана, Торњеви близанци, Базилика Сан Петронио**. Путовање до **Падове**. Обилаза града: **Трг Прато дела Вале, базилика Св Антониа, споменик Гатамелати**. Наставак путовања за Лидо ди Јесоло. Смештај у хотел. **Вечера**. Организовано слободно време у оквиру одељења. **Ноћење**.

**Шести дан** - **Доручак.** Путовање групе до **Трста** уз паузу за одмор у Палма Нови. Краћи обилазак града: **Понте Росо, црква Сан Антонио Нуово, српска црква Свети Спиридон, Трг уједињења Италије**. Повртак групе кроз Словенију и Хрватску до Зајечара – места поласка.

**СМЕШТАЈ:**

* У хотелу са 3 звездице у 1/2 и 1/3 собама
* 4 полупансионa (од вечере другог дана до доручка шестог дана)

**У цену урачунати:**

* трошкове превоза са укљученим путаринама и паркинзима;
* трошкове смештаја и исхране;
* трошкове водича (1 водич по аутобусу);
* улазнице за културно - историјске споменике;
* карта за градски воз у Фиренци, вожња вапоретом (бродићем) на релацији Пунта Сабиони – Венеција – Пунта Сабиони;
* гратис за 6 наставника пратиоца и стручног вођу пута;
* гратисе за ученике обрачунати на 20 плативих аранжмана
* трошкове лекара (1 лекар-пратиоц по аутобусу);
* трошкове међународног здравственог осигурања;
* oрганизациони и манипулативни трошкови школе у висини од 1% од вредности понуде
* агенцијска провизија;
* цена мора бити исказана у динарима (РСД).
* трошкове новчаних надокнада за бригу о деци за наставнике који воде ученике на екскурзију/одељенске старешине и за стручног вођу пута.

Износи новчаних накнада за бригу о деци су утврђени (Одлуком Савета родитеља Техничке школе у Зајечару бр. 03/611-1060-3 од 10.09.2025. године утврђен је бруто износ који родитељи плаћају наставницима који воде ученике на екскурзију/одељенским старешинама 900,00 динара бруто по дану и по ученику и стручном вођи пута 450,00 динара бруто по ученику (укупно исплатити наставницима по ученику бруто износ: 5.400,00 динара, односно нето 3.499,20 динара, а за вођу пута по ученику бруто 450,00 динара, односно нето 291,60 динара));

**УСЛОВИ И РОКОВИ ПЛАЋАЊА:**

30% у року од 45 (четрдесетпет) дана од дана испостављања предрачуна за исплату аванса.

40% у року до 30 (тридесет) дана пре почетка путовања.

30% по извршеној услузи у року до 45 (четрдесетпет) дана од дана испостављања рачуна.

**УСЛОВИ ПУТОВАЊА:**

Понуђачсе обавезује да обезбеди аутобусе високе туристичке класе, са климом, видео и аудио опремом и бројем седишта који одговара броју пријављених учесника путовања, потпуно технички исправне.

Превоз ученика врши се аутобусима, старости максимално 9 година, а који морају бити у складу са Законом о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. Закон,76/23), Законом о превозу путника у друмском саобраћају („Сл. гласник РС“, бр. 68/2015, 41/2018, 44/2018-др. закон, 83/2018, 31/2019 и 9/2020) и Правилником о начину обављања организованог превоза деце („Сл. гласник РС", бр. 52/2019 и 61/2019);

У случају неисправности аутобуса у току путовања, које се не могу отклонити у разумном року да се не ремети План и програм путовања, понуђач је дужан да обезбедити замену аутобуса истих, или бољих, карактеристика и класе и да сноси настале трошкове смештаја и исхране, исхране и друге трошкове који проистекну због насталих проблема.